**ДОГОВОР**

за посредничество при предоставяне на електронни административни услуги

Днес,......................................... г. в гр. ........................................ между:

1. ……………………………………………………………….….., наричано по-долу Посредник при заявяване на електронни административни услуги (за краткост **ПОСРЕДНИК**) по смисъла на Наредбата за общите изисквания към информационните системи, регистрите и електронните административни услуги, от една страна, и

2. …………………………………………………………………, наричан по-долу получател на електронни административни услуги (за краткост **ПОЛУЧАТЕЛ**), от друга страна,

на основание чл. 30, ал. 1 от Наредбата за общите изисквания към информационните системи, регистрите и електронните административни услуги, се сключи настоящият договор за следното:

**I. ПРЕДМЕТ**

Чл. 1. ПОСРЕДНИКЪТ предоставя на ПОЛУЧАТЕЛЯ срещу заплащане информация за електронните административни услуги на достъпен и разбираем език, попълва и изпраща заявления за електронни административни услуги.

**II. СРОК НА ДОГОВОРА**

Чл. 2. Настоящият договор се сключва за срок от …………………….

**III. ПРАВА И ЗАДЪЛЖЕНИЯ НА СТРАНИТЕ**

Чл. 3. ПОСРЕДНИКЪТ се задължава да:

1. предоставя информация за електронните административни услуги на достъпен и разбираем език;
2. отговаря на запитвания от общ характер;
3. разяснява изискванията, на които трябва да отговаря заявлението за заявяване на електронните административни услуги;
4. попълва и изпраща заявленията за електронна административна услуга;
5. дава информация за хода на работата по преписката;
6. информира получателите на електронни административни услуги за условията и особеностите на получаването им, включително за актовете – резултат от услугите, както и за процедурите за подаване на жалби и за решаване на спорове във връзка със съответните услуги.

Чл. 4. ПОСРЕДНИКЪТ проверява чрез допустимите средства самоличността на получателя на електронната услуга и ако е необходимо - други данни за лицето, необходими за ползването на услугата.

Чл. 5. ПОСРЕДНИКЪТ информира получателя на електронната административна услуга относно дължимо възнаграждение за посредничество по ясен и разбираем начин преди възлагането на представителството.

Чл. 6. ПОСРЕДНИКЪТ не носи отговорност за истинността на предоставената от ПОЛУЧАТЕЛЯ информация и копия от документи.

Чл. 7. ПОЛУЧАТЕЛЯТ има право да получи:

1. информация за електронните административни услуги на достъпен и разбираем език;

2. отговор на запитвания от общ характер;

3. разяснения относно изискванията, на които трябва да отговаря заявлението за заявяване на електронните административни услуги;

4. услуга за попълване и изпращане на заявление за електронна административна услуга;

5. информация за хода на работата по преписката;

6. информация за условията и особеностите на получаването на електронни административни услуги, включително за актовете – резултат от услугите, както и за процедурите за подаване на жалби и за решаване на спорове във връзка със съответните услуги.

Чл. 8. (1) ПОЛУЧАТЕЛЯТ се задължава да заплати дължимите такси за ползване на електронна административна услуга, ако такива са определени от доставчика на услугата.

(2) ПОЛУЧАТЕЛЯТ представя идентификатор на извършеното плащане, при заплащане на услугата по банков път.

**IV. ПРЕКРАТЯВАНЕ НА ДОГОВОРА**

Чл. 9. Договорът се прекратява:

1. по взаимно съгласие на страните, изразено писмено;

2. при виновно неизпълнение – изправната страна може да поиска неговото предварително прекратяване след подписване на окончателен споразумителен протокол.

3. едностранно – с едномесечно писмено предизвестие, отправено по доказуем начин.

**V. ЗАКЛЮЧИТЕЛНИ РАЗПОРЕДБИ**

Чл. 10. (1) Всички съобщения между страните във връзка с този договор се извършват в писмена форма. Писмената форма се счита спазена и при съобщаване чрез е-поща.

(2) Всички изменения и допълнения на този договор се правят единствено чрез писмени споразумения между страните.

(3) За целите на този договор имейлите и адресите на страните по договора са:

- на ПОСРЕДНИКА: е-поща:. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . адрес за кореспонденция:. . . . . . . . . . . . . . . . . . . . . . . . . . . . .

- на ПОЛУЧАТЕЛЯ: е-поща:. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . адрес за кореспонденция:. . . . . . . . . . . . . . . . . . . . . . . . . . . .

(4) Ако някоя от страните промени посочените в предходната алинея е-пощи и адреси, без да уведоми другата страна, последната не отговаря за неполучени съобщения и други подобни.

Чл. 11. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл. 12. Всички спорове, породени от този договор или отнасящи се до него или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие.

Този договор се състои от . . . . . . . . . . . . страници и се състави и подписа в два еднакви оригинални екземпляра, по един за всяка от страните.